ဓမ္မဟောင်းပရောဖက်ကျမ်းများ – မော်ဂျူးလ် ၄ – ကျွန်ုပ်တို့အား သူပရောဖက်များကို ပေးခဲ့သည် – အပိုင်း ၄
ဆွေးနွေးရန်မေးခွန်းများ
ဤသင်ခန်းစာတွင် သင်နှစ်သက်သောအရာ သို့မဟုတ် အရေးအပါဆုံးသင်ယူရရှိသော အရာသည် အဘယ်နည်း။ သင်၌ မည်သည့်မေးခွန်းများရှိသနည်း။
ဘုရားသခင်၏နိုင်ငံတော်နှင့်ပတ်သက်သော နှစ်ခြင်းဆရာယောဟန်၏မျှော်လင့်ချက် သည် သူ၏ခေတ်တွင် အဘယ်ကြောင့် သာမန်ဖြစ်ခဲ့သည်ကို ရှင်းပြပါ။
ဘုရားသခင်အပေါ် သင်၏ရွေးချယ်မှုများနှင့် တုံ့ပြန်မှုများသည် သမိုင်းလမ်းကြောင်း အပေါ် သက်ရောက်မှုရှိစေနိုင်သည်ဟူသည့်အချက်သည် သင့်အားမည်သို့ခံစားစေ သနည်း။
'မည်သူသိသနည်း' ဟူည့်စိတ်သဘောထားသည် သင့်ဆုတောင်းခြင်းအသက်တာ အပေါ် မည်သို့အကျိုးသက်ရောက်နိုင်သနည်း။
ဤလေ့လာမှုတွင် ပရောဖက်များသည် ၎င်းတို့၏တရားနာသူများအား အနာဂတ်ကို ပုံဖော်ရန် လှုံ့ဆော်လိုကြောင်းပြသသည်။ ၎င်းသည် ဓမ္မဟောင်းပရောဖက်ကျမ်းများ ကို ခရစ်ယာန်များအသုံးပြုပုံအပေါ် မည်သို့အကျိုးသက်ရောက်သနည်း။
ပရောဖက်ပြုချက်သည် အခြေခံအားဖြင့် အခြေအနေအရဖြစ်သည်ဟူသော အယူအဆသည် သင့်အား မည်သို့ခံစားရစေသနည်း။ သင့်အား စိတ်ချမှုပေးပါ သလား။ စိုးရိမ်စိတ်ဖြစ်စေပါသလား။
ခေတ်သစ်အသင်းတော်၏အပြုအမူသည် အနာဂတ်နိုင်ငံတော်ကြွလာမှုအပေါ် မည်သို့အကျိုးသက်ရောက်နိုင်သနည်း။
ဓမ္မဟောင်းမှ ဘုရားသခင်၏လူများသည် ကျွန်မခံမီကာလတွင် ပိုမိုသစ္စာရှိခဲ့လျှင် မည်သည့်အရာများ ဖြစ်ခဲ့နိုင်မည်နည်း။ ကျွန်ခံစဥ်ကာလ၌၎င်း၊ ကျွန်ခံပြီးနောက် ပြန်လည်တည်ဆောက်ခြင်းကာလတွင်၎င်း သစ္စာရှိခဲ့မည်ဆိုပါက မည်သို့နည်း။
ဘုရားသခင်၏ကောင်းချီးမင်္ဂလာသည် လူ၏အရည်အချင်းကြောင့်မဟုတ်ဘဲ ကိုယ်တော်၏ကရုဏာ၊ ကျေးဇူးတော်နှင့် ခွင့်လွှတ်ခြင်းအပေါ်တွင်မူတည်ကြောင်း သစ္စာရှိဣသရေလလူမျိုးတို့သိကြသည်။ ခေတ်သစ်ခရစ်ယာန်များသည် ဘုရားသခင့် ကောင်းချီးမင်္ဂလာများရရှိရန် မည်သည့်နည်းများဖြင့် မှားယွင်းစွာရှာဖွေနေကြ သနည်း။ ၎င်းသည် ဘုရားသခင်နှင့် သူတို့၏ဆက်ဆံရေးကို မည်သို့ထိခိုက်စေနိုင် သနည်း။ ဘုရားသခင်၏ ကရုဏာတော်၊ ကျေးဇူးတော်နှင့် ခွင့်လွှတ်ခြင်းကိုအားကိုးရန် မည်သည့်လက်တွေ့ကျသော ခြေလှမ်းများလုပ်ဆောင်ရမည်နည်း။
ယေရှုခရစ်သည် ဓမ္မဟောင်းမှ ပြန်လည်တည်ဆောက်ခြင်းဆိုင်ရာ ကတိတော်များ အားလုံးကို အပြည့်အဝဖြည့်ဆည်းပေးမည်ဟူသည့်အချက်ကို သိရှိရသည့်အခါ သင်မည်ကဲ့သို့ခံစားရသနည်း။
ခက်ခဲသောအချိန်များအတွင်း ဘုရားသခင်၏မပြောင်းလဲနိုင်မှုအပေါ် သင်၏နားလည် သဘောပေါက်မှုသည် သင့်အား မည်သို့ထောက်ပံ့ပေးသနည်း။


ပြန်လည်သုံးသပ်ချက်- ပရောဖက်များသည် ဘုရားသခင်နှင့်ဣသရေလတို့ကြား ပဋိညာဉ်ဆက်ဆံရေး ဆိုင်ရာ စံနှုန်းအချို့ရှိသည်ကိုသိရှိကြပြီး၊ ယင်းသည် သူတို့၏အမှုတော်အပေါ် လွှမ်းမိုးမှုရှိခဲ့သည်။ ဤစံနှုန်းများတွင်ဘုရားသခင်၏ ကရုဏာတော်ပါဝင်ပြီး၊ ထိုကရုဏာတော်တွင် ဘုရားသခင့်လူမျိုး၏ သစ္စာစောင့်သိရန် လိုအပ်ချက်ပါဝင်သည်။ ဤအချက်များသည် ပဋိညာဉ်အားလုံးတွင် တွေ့ရှိရသည်။
ကိစ္စရပ်လေ့လာမှု- အဲလင်သည် သူမခင်ပွန်းသည် သူမကို မချစ်တော့မည်ကို အမြဲစိုးရိမ်နေခဲ့သည်။ ထို့ကြောင့် သူမအမှားတစ်ခုခုလုပ်မိပါက သူမကိုစိတ်ဆိုးကာ မချစ်တော့မည်ကို စိုးရိမ်သောကြောင့် သူမ၏အပြောအဆိုနှင့် အပြုအမူများကို အမြဲသတိထားခဲ့သည်။ သူမသည် အချစ်မခံရမည်ကို အမြဲကြောက်ရွံ့နေခဲ့သည်။ သူမကြောက်ရွံ့နေသရွေ့ သူလိုချင်သည်များရနိုင်သောကြောင့် သူမ၏ ခင်ပွန်းသည် ဤအပြုအမူကိုနှစ်သက်ပြီး အားပေးခဲ့သည်။
[bookmark: _GoBack]ပြန်လည်ဆင်ခြင်သုံးသပ်ခြင်းမေးခွန်းများ 
သင့်အသင်းတော်အသိုင်းအဝိုင်းရှိ တစ်စုံတစ်ဦးအား ဘုရားသခင်နှင့် စံပြဆက်ဆံရေးဖြစ်စေသည့် အရာကို မေးမြန်းပါ။ အဖြေကိုမှတ်သားပြီး ဤသင်ခန်းစာရှိ ပဋိညာဉ်စံနှုန်းများနှင့် နှိုင်းယှဉ်ပါ။
ဤသင်ခန်းစာသည် ဘုရားသခင်နှင့် စံပြဆက်ဆံရေးတစ်ခုအပေါ် သင့်အမြင်ကို မည်သို့အကျိုး သက်ရောက်မှုရှိသနည်း။
သင်နှင့် အတူလေ့လာနေသောအဖွဲ့တွင် အထက်ပါ ကိစ္စရပ်လေ့လာမှုကို ဆွေးနွေးပါ။ ဘုရားသခင်၏လူဖြစ်သော ကျွန်ုပ်တို့သည်၊ ကျွန်ုပ်တို့ကိုပြန်၍ချစ်ခြင်းအလို့ငှာ ကိုယ်တော်ကို ချစ်သလော သို့မဟုတ် ဘုရားသခင်သည် ကျွန်ုပ်တို့ကိုဦးစွာ ချစ်သောကြောင့် ကိုယ်တော်ကို ချစ်သလော။ ၁ ယောဟန် ၄:၁၉ ကို သုံးသပ်ကြည့်ပါ။
သင့်အိမ်ထောင်ဖက်သည် သင့်ကို မနှစ်သက်မှုဖြစ်စေပါသလား။ သို့မဟုတ် သင့်အိမ်ထောင်ဖက်ကို သင်သည် မနှစ်သက်မှုဖြစ်စေပါသလား။ ဤအချက်များထဲမှ တစ်ခုခုမှန်နေပါက သင်မည်သို့ ခံစားရသနည်း။
သင်၏သားသမီးများက သင့်အား ကြောက်ရွံ့နေပါသလား။ အကယ်၍ဖြစ်နေပါက သင်မည်သို့ ခံစားရသနည်း။
ဘုရားသခင်အကြောင်း သင်စဥ်းစားသောအခါ၊ ကိုယ်တော်သည် အမျက်ဒေါသနှင့်ကြမ်းတမ်းပြီး၊ သင့်ကို အမျက်ဒေါသနှင့်ပြုမူနေသည်ဟု ခံစားရပါသလား။ သို့မဟုတ် သင့်အတွက်အသေခံခဲ့သော ယေရှုကြောင့် သူသည် သင့်ကိုပြုံးနေသည်ဟု ခံစားရပါသလား။ ဤမေးခွန်းများကို သမ္မာကျမ်းစာမှ သင်သိထားသည့်အချက်များအရ မဟုတ်ဘဲ သင့်ခံစားချက်နှင့် အပြုအမူများအရ ဖြေကြည့်ပါ။ သင်နှင့် အတူလေ့လာနေသောအဖွဲ့တွင် ဤအရာကို ဆွေးနွေးပါ_
ဘုရားသခင်၏ချစ်ခြင်းမေတ္တာကိုရရှိရန် သို့မဟုတ် မဆုံးရှုံးစေရန် ကြိုးစားနေချိန်၊ အခြားတစ်ဖက်တွင် သုတ္တံ ၉:၁၀ ၌ဖော်ပြထားသော ထာဝရဘုရားကို ကြောက်ရွံ့ခြင်း၏ ကွာခြားချက်ကို သင်မည်သို့ရှင်းပြမည်နည်း။
လုပ်ဆောင်ရန် လုပ်ငန်းများ
သင့်အသင်းတော်အသိုင်းအဝိုင်းရှိ တစ်စုံတစ်ဦးအား ဘုရားသခင်နှင့် စံပြဆက်ဆံရေး ဖြစ်စေသည့်အရာကို မေးမြန်းပါ။ အဖြေကိုမှတ်သားပြီး ဤသင်ခန်းစာရှိ ပဋိညာဉ်စံနှုန်းများနှင့် နှိုင်းယှဉ်ပါ။
